《寄成都蒋密学》
宋代·向传式

钦闻宥密缀荣班，西顾分忧辍钜贤。
乍领蜀都新印绶，应怀越国旧风烟。
流觞雅趣人多羡，正俗佳名世永传。
圣主倚毗閒未得，重来游赏是何年。

作者简介：向传式（？～一○六一），开封（今属河南）人。敏中次子。仁宗庆历二年（一○四二），以工部郎中知越州。至和元年（一○五四），以龙图阁直学士知江宁（《北宋经抚年表》卷四）。嘉祐六年，卒（《续资治通鉴长编》卷一九○）。今录诗二首。